Diari Oficial de la Generalitat Valenciana


Sumari del DOGV 284, del 05-09-1985 (1985/804916)

REIAL DECRET 1294/1985, de 17 de juliol, sobre traspàs de funcions i serveis de l'Administració de l'Estat a la Comunitat Valenciana en matèria de laboratoris agraris i de sanitat i producció animal.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/07/17/1294/dof/vci/html**

### Dades del document

Número de DOGV
:   284

Data del DOGV
:   05-09-1985

Secció del DOGV
:   DISPOSICIONS GENERALS

Número del document
:   1985/804916


Data del document
:   17-07-1985

Organisme emissor
:   Presidència del Govern

Tipus de document
:   Reial decret

Reial Decret 1294/1985, de 17 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria de laboratoris agraris i de sanitat i producció animal.  
El Reial Decret 4015/1982, de 29 de desembre, determina les normes i el procediment a què han d'ajustar-se els traspassos de funcions i serveis de l?Estat a la Comunitat Valenciana.  
D'acord amb el que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l?Estatut d?Autonomia de la Comunitat Valenciana, aquesta adoptà, en la reunió del dia 22 de desembre de 1983, l?acord corresponent, la virtualitat pràctica del qual exigeix que siga aprovat pel Govern mitjançant Reial Decret. En atenció d'aquests motius, en compliment del que disposa la disposició transitòria quarta de l'Estatut d?Autonomia de la Comunitat Valenciana, a proposta dels Ministres d?Agricultura, Pesca i Alimentació i d?Administració Territorial, i amb la deliberació prèvia del Consell de Ministres, en la reunió del dia 17 de juliol de 1985,  
DECRETE:  
Article 1r  
S'aprova l?acord de la Comissió Mixta prevista en la disposició transitòria quarta de l'Estatut d?Autonomia de la Comunitat Valenciana, de data 22 de desembre de 1983, pel qual són traspassades funcions de l'Administració de l'Estat en matèria de laboratoris agraris i de sanitat i producció animal a la Comunitat Valenciana, i hi són traspassats els corresponents serveis i institucions i mitjans personals, materials i pressupostaris necessaris per a l'exercici d'aquelles.  
Article 2n  
1. En conseqüència, queden traspassades a la Comunitat Valenciana les funcions a què fa referència l'acord inclòs com a annex I d'aquest Reial Decret, i els béns, drets i obligacions, i el personal i els crèdits pressupostaris que figuren en les relacions adjuntes a l'acord de la Comissió Mixta susdita, en els termes i les condicions que s'hi especifiquen.  
2. En l'annex II d'aquest Reial Decret són recollides les disposicions legals afectades pel traspàs present.  
Article 3r  
Els traspassos a què fa referència aquest Reial Decret tindran efectivitat a partir del dia indicat en l'acord de la Comissió Mixta esmentada, sense perjudici que el Ministeri d'Agricultura, Pesca i Alimentació produesca, fins l'entrada en vigor d?aquest Reial Decret, els actes administratius necessaris per al manteniment dels serveis en el mateix règim i nivell de funcionament que tingessen en el moment de l'adopció de l'acord transcrit com a annex I del present Reial Decret.  
Article 4t  
Els crèdits pressupostaris que siguen determinats segons la relació 3.2, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció 32, destinats a finançar els serveis assumits per les Comunitats Autònomes, una vegada siguen enviats per L'Oficina Pressupostària del Ministeri d?Agricultura, Pesca i Alimentació els certificats de retenció de crèdits, per tal de donar compliment al que disposa la vigent Llei de Pressupostos Generals de l'Estat.  
Article 5é  
Aquest Reial Decret entrarà en vigor el mateix dia en què siga publicat al Butlletí Oficial de l'Estat.  
A Madrid, el 17 de juliol de 1985.  
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
La Sra. Concepción Tobarra Sánchez i la Sra. Maria Blanca Blanquer i Prats, Secretàries de la Comissió Mixta prevista en la disposició transitòria quarta de l'Estatut d?Autonomia de la Comunitat Valenciana,  
CERTIFIQUEN:  
1) Que en la sessió plenària de la comissió, celebrada el dia 22 de desembre de 1983, fou adoptat acord sobre traspàs a la Comunitat Valenciana de les funcions i serveis de l'Estat en matèria de laboratoris i agraris i de sanitat i producció animal.  
2) Que el dia 26 d'abril de 1985, en sessió plenària de la Comissió Mixta fou ratificat l'acord esmentat, en els termes que a continuació són reproduïts:  
A) Referència a normes constitucionals, estatutàries i legals en què s?empara la transferència.  
La Constitució, en l'article 148.1.7é. estableix que les Comunitats Autònomes podran assumir competències en agricultura i ramaderia, i en l'article 149.1.3ª, 10ª i 16ª reserva a L'Estat la competència exclusiva en relacions internacionals, comerç exterior, bases i coordinació de la planificació general de l'activitat econòmica i sanitat exterior, bases i coordinació de la sanitat i legislació sobre productes farmacèutics.  
La Llei orgànica 5/1992, d'1 de juliol, d'Estatut d?Autonomia de la Comunitat Valenciana, en l'article 34.1.4, estableix que correspon a la Comunitat Autònoma la competència exclusiva en matèria d'agricultura i ramaderia, d'acord amb les bases i L'ordenació de l'activitat econòmica general. L?altra banda, l'article 38.1 indica que pertoca a la Generalitat Valenciana el desplegament legislatiu i L'execució de la legislació bàsica de l'Estat en matèria de sanitat interior.  
L'Ordre d'1 de desembre de 1980 indica les funcions dels laboratoris del Ministeri d?Agricultura, Pesca i Alimentació, i L'Ordre de 18 de maig de 1976 crea la Comissió Coordinadora de Laboratoris i Mètodes d?Anàlisi, n?establí les funcions i en fou modificada la composició mitjançant Ordre de 17 de setembre de 1982.  
Sobre la base d'aquestes previsions constitucionals i estatutàries, s'escau d'efectuar ja en aquest camp el traspàs de funcions i serveis de tal mena a la Comunitat Valenciana.  
B) Funcions de l?Administració de l?Estat que assumeix la Comunitat Autònoma i identificació dels serveis traspassats.  
1. Són traspassades a la Comunitat Valenciana, dins del seu àmbit territorial, en els termes del present acord i dels Reials Decrets i altres normes que el facen efectiu i siguen publicats al Butlletí Oficial de l'Estat, les funcions següents que fins ara exercia l?Administració de L'Estat:  
a) Els estudis, anàlisis i dictàmens en relació amb els productes agraris i alimentaris i dels mitjans de la producció agrària, i la sanitat i higiene dels animals.  
b) El registre i l'autorització dels laboratoris privats dedicats a les matèries indicades en el punt anterior, dins de les funcions assumides, en especial en compliment del que preveu el Reial Decret 1945/1983, de 22 de juny.  
c) L?expedició del certificat oficial d?anàlisi en aquells casos que no siguen reservats a l?Administració de L'Estat en virtut de les competències que a aquesta corresponen. En tot cas, L'expedició del certificat oficial d?anàlisi serà, d'acord amb la metodologia oficial establerta per l?Administració de L'Estat.  
d) La realització de les anàlisis i informes que li siguen sol·licitats, a petició dels particulars o dels Organismes de l?Administració, independentment de la procedència dels productes o de la radicació dels peticionaris.  
2. Queden traspassats a la Comunitat Valenciana els mitjans especificats en les relacions corresponents.  
C) Funcions que es reserva l'Administració de l'Estat.  
Romandran en l?Administració de L'Estat les següents funcions que té legalment atribuïdes i efectuen els serveis que se citen:  
a) Els estudis, anàlisis i dictàmens derivats de L'exercici de les competències pròpies, així com els que li siguen encomanats.  
b) La promulgació dels mètodes oficials analítics per a aconseguir l?homogeneïtat en tot l?àmbit nacional de l'activitat en matèria de laboratoris, per tal de donar caràcter oficial a les certificacions que corresponga.  
c) La realització d?assaigs de laboratoris en relació amb les eines, instruments, aparells i màquines de mesura per a anàlisis per a l'aprovació de prototipus i verificació posterior per la Comissió Nacionals de Metrologia i Metrotècnia.  
d) El visat i la ratificació dels certificats d?anàlisi expedits per la Comunitat Autònoma, per a convalidació oficial, a efectes de comerç exterior.  
e) La realització d?anàlisis i informes arbitrals en cas de discrepància entre els efectuats per laboratoris oficials.  
f) L'autorització per a la introducció en el territori nacional d'agents patògens amb finalitats d?estudi, experimentació i diagnòstic.  
g) La supervisió de les metodologies analítiques, així com la contrastació dels resultats per a verificar-ne la idoneïtat i l?homogeneïtat.  
h) Corresponen a l'Administració de l'Estat les relacions internacionals en matèria de contractació i mètodes d?anàlisi i seguiment de tecnologies. L?Administració de l'Estat podrà requerir a la Comunitat Autònoma perquè participe dins la Delegació Espanyola en aquelles reunions de caràcter internacional quan afecten els seus interessos.  
D) Funcions en què han de concórrer l'Administració de l'Estat i la Comunitat Autònoma, forma de cooperació.  
1. Seran desenvolupades coordinadament entre el Ministeri d'Agricultura, Pesca i Alimentació i la Comunitat Valenciana, segons els mecanismes que en cada cas s'indiquen, les funcions següents:  
L'organització d?assaigs conjunts per a L'estudi, actualització, unificació i aprovació de mètodes oficials i contractació de tècniques i aparells.  
2. A instància de l'Administració de l'Estat, la Comunitat Valenciana efectuarà prioritàriament les anàlisis i assaigs de control i seguiment necessaris per a l'execució de les competències estatals en matèria d'intervenció agroalimentària, comerç; exterior i defensa contra. fraus, d'acord amb les normes que, amb caràcter nacional, siguen dictades pels Organismes competents.  
3. El Ministeri d'Agricultura, Pesca i Alimentació i la Comunitat Valenciana, a través dels seus laboratoris i en la mida de les seues possibilitats, es prestaran el suport necessari, quan siga requerit, per a la resolució dels problemes referents al conjunt de l'Estat o a altres Comunitats Autònomes en un marc de col·laboració mútua.  
4. En funció d?una major especialització d'un determinat laboratori, aquest efectuarà les anàlisis, assaigs i assessoraments tècnics que li seran sol·licitats per l'Administració de L'Estat o per la resta de Comunitats Autònomes.  
5. Atenent al principi de solidaritat, l'Administració de l'Estat i la Comunitat Valenciana prestaran, a través dels seus laboratoris, assistència a aquelles Comunitats que no en tinguen, fixant-hi el règim de contraprestació.  
6. Entre l'Administració de L'Estat i les Comunitats Autònomes s'establiran els sistemes de col·laboració adients, que permeten una mútua informació i la millor gestió de les funcions assumides.  
E) Bens, drets i obligacions de L'Estat que hi són traspassats.  
1. Són traspassats a la Comunitat Valenciana els béns, drets i obligacions de L'Estat recollits en L'inventari detallat de la relació adjunta número 1, on queden identificats els immobles afectats pel traspàs. Aquests traspassos seran formalitzats d'acord amb el que estableixen l'Estatut d?Autonomia i altres disposicions aplicables en cada cas.  
2. En el termini d'un mes, comptat des de la publicació del Reial Decret que aprove aquest acord, seran signades les corresponents actes de lliurament i recepció de mobiliari, equip i material inventariable.  
F) Personal adscrit als serveis que hi són traspassats.  
1 . El personal adscrit als serveis traspassats i que és referenciat nominalment en la relació adjunta número 2, passarà a dependre de la Comunitat Valenciana en els termes legalment previstos per l'Estatut d'Autonomia i les altres normes aplicables en cada cas, i en les mateixes circumstàncies especificades en la relació adjunta i amb el seu número de Registre de Personal.  
2. La Subsecretaria del Ministeri d'Agricultura, Pesca i Alimentació i altres Organismes competents en matèria de personal, notificaran als interessats el traspàs i la nova situació administrativa tan prompte com el Govern aprove aquest acord mitjançant Reial Decret. Igualment, hom enviarà als òrgans competents de la Comunitat Valenciana tina copia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1984, i l?Administració de L'Estat procedirà a modificar les plantilles orgàniques i pressupostàries en funció dels traspassos efectuats.  
G) Llocs de treball vacants que hi són traspassats.  
No cap.  
H) Valoració definitiva de les càrregues financeres dels serveis traspassats.  
H.1. El cost efectiu que, segons la liquidació del pressupost de despeses per a 1982 correspon als serveis que són traspassats a la Comunitat Autònoma és, amb caràcter definitiu, de 77.283.566 pessetes, segons detall que figura en la relació 3.1.  
H.2. El finançament, en pessetes de 1985, que correspon al cost efectiu anual dels serveis transferits és detallat en la relació 3.2.  
H.3. Transitòriament, fins que el cost efectiu siga computat per tal de determinar el percentatge de participació de la Comunitat Autònoma en els ingressos de l'Estat, el cost esmentat serà finançat mitjançant la consolidació en la Secció 32 dels Pressupostos Generals de l'Estat, dels crèdits referents als distints components del cost efectiu, pels imports que s'indiquen, susceptibles d'actualització mitjançant els mecanismes generals previstos en cada Llei de Pressupostos:  
 Crèdits  
 en pessetes  
 de 1985  
Costos bruts:  
Despeses de personal 34.614.379  
Despeses de funcionament 45.829.564  
Inversions per a conservació, millora i substitució 84.104.336  
Total 57.978.428  
A deduir:  
Recaptació anual per taxes i altres ingressos 2.635.000  
Finançament net 53.095.490  
Les possibles diferències que es produesquen durant el període transitori, a què fa referència el paràgraf anterior, seran objecte de regularització al tancament de cada exercici econòmic mitjançant la presentació dels comptes i els estats justificatius corresponents davant d'una Comissió de Liquidació que serà constituïda en el Ministeri d'Economia i Hisenda.  
Durant seixanta dies, a partir de la data de publicació del Reial Decret aprovatori del present acord, el Ministeri d?Agricultura, Pesca i Alimentació aeguirá assumint la gestió i el pagament de les obligacions corresponents als capítols I, II i VI del Pressupost de Despeses que siguen exigibles en el període esmentat i que corresponguen a les funcions i serveis que són transferits, el venciment dels quals estiga previst bé per ser de caràcter periòdic o bé per causes contractuals.  
El que disposa el paràgraf anterior caldrà considerar-ho a L'hora d'efectuar la periodificació i el càlcul dels crèdits a retenir i transferir a la Secció 32 dels Pressupostos Generals de l'Estat, mitjançant la tramitació del corresponent expedient de modificació pressupostària, que s?efectuarà pel procediment d?urgència.  
I) Documentació i expedients dels serveis que hi són traspassats.  
El lliurament de la documentació i els expedients dels serveis traspassats s?efectuarà en el termini d'un mes comptat des de la publicació del Reial Decret pel qual s'aprove aquest acord. La resolució dels expedients que es troben en tramitació s?efectuarà segons el que preveu l'article 8é del Reial Decret 4015/1982.  
J) Data d?efectivitat del traspàs.  
El traspàs de funcions i serveis, amb els mitjans corresponents, objecte d'aquest acord, tindrà efectivitat a partir del dia 1 de juliol de 1985.  
I perquè conste, expedim la present certificació a Madrid, el 26 d'abril de 1985.-Els Secretaris de la Comissió Mixta, la Sra. Concepción Tobarra Sánchez i la Sra. Maria Blanca Blanquer i Prats.  
ANNEX II  
Disposicions legals afectades pel traspàs de serveis en matèria de laboratoris agraris i de sanitat i producció animal a la Comunitat Valenciana.  
Ordre d'1 de desembre de 1980.  
Ordre de 18 de maig de 1976, modificada per la de 17 de setembre de 1982.  
Veure imatge


Còpia Permalink ELI